Kjell Habbestad

Kjell Habbestad (født 1955) er en norsk komponist. I 2013 ble han professor i musikkteori og komposisjon ved Norges musikkhøgskole.

Habbestad er utdannet kirkemusiker fra Norges musikkhøgskole i årene 1975–1979, og tok diplomeksamen i komposisjon samme sted i 1981. Han har studert komposisjon med Olav Anton Thommessen, Finn Mortensen og Lasse Thoresen. Han arbeidet som organist i Snarøya kirke fra 1977 til 1981, og i Langhus kirke fra 1986 til 1987.

I 1981 ble han tilsatt som lektor i teorifag ved Bergen Musikkonservatorium (idag Griegakademiet), og i 1986 ble han første­amanuensis ved Østlandets Musikkonservatorium. I 1996 ble han ansatt som førsteamanuensis ved Norges musikkhøgskole, hvor han har vært professor fra 2013.

 Musikk 
Habbestads verkliste omfatter i dag 96 opus; både av operaer, orkester- og kammerverk, kirkemusikk, kantater, verk for orgel og piano, samt en rekke korverk.

Som komponist debuterte han med en førstepris for korverket Magnificat i TONOs komposisjonskonkurranse i forbindelse med deres 50-årsjubileum i 1978. Tre år senere vant verket Jubal førsteprisen i en konkurranse i anledning innvielsen av et nytt orgel i Borgund kirke i Ålesund.

 Verksliste (utvalg) 

 Operaer 

 Hans Egedes natt (op 45) – libretto av Paal-Helge Haugen
 The Maid of Norway (op 58) – libretto av Paal-Helge Haugen
 Nenia, til minne om Fartein Valen (op 92) – libretto av Paal-Helge Haugen
 Karlstad 1905 — Et Blad i Civilisationens Historie (op 82)

 Musikal 

 Greven av Monte Cristo (op 88)

 Oratorier 

 Ei natt på jorda (op 33)
 Adam og Eva (op 84) – tekst fra Henrik Wergelands Skabelsen, Mennesket og Messias

 Teatermusikk 

 Mostraspelet (op 9) – Mostraspelet var et historisk spel om kristkongene på Moster, som årlig i perioden 1983–2015 ble framført på friluftsscenen Moster Amfi på Bømlo. Av denne musikken er det også satt sammen en orkestersuite, Mostrasuite.http://www.mic.no/nmi.nsf/micdoc/art2002040814303168424811

 Verk av konserterende karakter 

 Konsert for obo og orkester (op 89)
 Un rêve Norvégien, konsert for saksofon og orkester (op 65)
 Munchsuite, konsert for fløyte og strykarar (op 53)
 Etwas neues unter der Sonnen, konsert for hardingfele og symphonic band (op 13)
 Ave Maria, konsert for orgel og strykarar (op 11)
 2016: BosNOREGia for akkordeon og strykekvartett

I 2012 utkom orgel-CD-en Gaudeamus (LWC 1031) med bl.a. verket Introduction & Passacaglia over to temaer av Fartein Valen, og Seseljasongar (Ruth Lillegraven) for sopran og gitar.

 Kammermusikk 

 Quattro Stazioni, strykekvartett skrevet til Bergen Kammermusikkforening
 Strykekvartett nr. 2 til Oslo Griegfestival 2013
 pianoverket Hammerklavier
 14 Ibsensanger for baryton og klaver
 Angeli for fløyte, fiolin og piano (IDACD3)
 Air d’été suedois for klarinettkvintett
 BosNOREGia for akkordeon og strykekvartett
 Seseljasongar (tekst av Ruth Lillegraven) for sopran og gitar

I 2012 utkom orgelCD-en Gaudeamus (LWC 1031) med blant annet Introduction & Passacaglia over to temaer av Fartein Valen.

 Musikkdramatikk i mindre format 

 Orpheus – verk for fløyte, piano og danser, med utgangspunkt i sju Ibsendikt
 Terje Vigen – et melodrama for kammerensemble og resitasjon
 Vidare kan nevnes ‘liturgiske dramaer’ som Jubal, Jabal, Kar og kjerring, Noahs draum og Mysteriet (tekster av Arnold Eidslott).

 Større vokalverk og kantater 

 Cantica (Magnificat, Nunc Dimittis og Benedictus Dominus)
 Nox Praecessit, Hymni og Psalmi (LWC1136)
 Stabat Mater dolorosa for mannskvartett og mannskor
 Ego Clamavi, Apal, Kverni  og Sju vindar til Olav H. Hauge-tekster
 Voluspå
 Das Lied von der Glocke (Friedrich Schiller)
 Mi sjel er ei eolsharpe, over Jakob Sande-tekster, skrevet til Nordic Voices og Sinfonietta
 ca. 90 motetter til de ulike søndagene i kirkeåret.

 Priser og nominasjoner 
Habbestad ble nominert til Spellemannprisen 2017 i kategorien «Årets komponist» for Sigvarts Klava & The Latvian Radio Choir sin utgivelse Kjell Habbestad – et nox in diem versa.

 Verv og skribentvirksomhet 
Kjell Habbestad har også gjort seg gjeldende som skribent og redaktør. I 1989 ga han ut Cantate, en håndbok over korverk til kirkelig bruk, på Verbum forlag. I forbindelse med Norsk Komponistforenings 75-årsjubileum i 1992 var han redaktør for bøkene Temaer, tendenser og talenter -- Norsk samtidsmusikk gjennom 25 år og Arrangementer, arenaer og aktører i norsk samtidsmusikk. I 1996 og 1997 var han redaktør for komponistforeningens årbøker for norsk samtidsmusikk.

Kjell Habbestad ble medlem av Norsk Komponistforening i 1981. I perioden 1987-96 var han styremedlem, fra 1990 til 1996 viseformann, og fra 1996 til 2002 formann i foreningens musikkfaglige råd. Han var styreformann i Komponistenes Vederlagsfond i 2002-2005 og formann i TONOs vurderingsutvalg i 2005-2007.

 Produksjon (kronologisk) 
 Verkliste (utvalg) 
 1984: Ave Maria
 1986: Etwas neues unter der Sonnen, konsert for hardingfele og symphonic band
 1989: Hammerklavier
 1989: Quattro Stazioni
 1993: Ei natt på jorda
 1995: Hans Egedes natt
 1996: 14 Ibsensanger
 2000: The Maid of Norway
 2001: Angeli for fløyte, fiolin, cello og piano
 2002: Un rêve Norvégien, konsert for altsaksofon og symphonic band
 2002: Munchsuite
 2005: Une Page d’Historie de la Civilisation
 2008: Adam og Eva
 2011: Greven av Monte Cristo
 2012: Konsert for obo og orkester
 2013: Strykekvartett nr. 2
 2014: Nenia — ein kammeropera til minne om Fartein Valen
 2017: Eg trur

 Diskografi 
 1995: Ei natt på jorda: eit oratorium
 1995: Mostraspelet
 1998: The Habbestad Ensemble, Echoes of Norway
 1998: Con Spirito, Helge Birkeland, Toner fra Norden
 1998: Noahs draum (GRCD 4156)
 2001: Con Spirito, Helge Birkeland, Den fagraste Rosa - toner for advent og jul
 2001: The Habbestad Ensemble, Uppskoka - the New Brew
 2002: Erlend Tunestveit, Kolbotn Ungdomskorps,  Etwas Neues Unter der Sonnen
 2003: The Habbestad Ensemble, Angeli / Kjell Habbestad
 2003: Det Norske Solistkor, Nocturnus
 2012: Gaudeamus

 Referanser 

 Eksterne lenker 
 Kjell Habbestads egne nettsider
 Verkliste fra NB noter

Kategori:Norske komponister
Kategori:Personer fra Bømlo kommune